"Azi, în jurul orei 15.30, īn zona de competență a Sectorului Poliției de Frontieră Sarasău, județul Maramureș, a fost descoperit corpul unui bărbat fără semne vitale, în albia râului Tisa. Acesta a fost găsit la aproximativ 30 metri de malul românesc, pe direcția localitații Remeți. În cauză cercetările sunt efectuate de către lucrători ai IPJ Maramureș".
Conform primelor informați se pare că ar fi vorba despre un bărbat de cetățenie ucraineană în vârstă de 33 ani. Aceleași informații spun că este al 10-lea bărbat din Ucraina care își pierde viața de la începutul războiului în timp ce trec ilegal granița în România prin râul Tisa. Alți 8 și-au găsit sfârșitul în munții Maramureșului.